Mārtiņa iela (Rīga)
Šis raksts ir par ielu Rīgā. Par citām jēdziena Mārtiņa iela nozīmēm skatīt nozīmju atdalīšanas lapu. Mārtiņa iela ir iela Rīgā, Kurzemes rajonā, Āgenskalnā. Mārtiņa iela sākas krustojumā ar Daugavgrīvas ielu un beidzas krustojumā ar Alīses ielu. Ielas garums ir 537 metri. No krustojuma ar Baložu ielu līdz krustojumam ar Slokas ielu ielu sedz akmens bruģis, bet pārējos ielas posmus sedz asfalts. Mārtiņa ielā ir dažāda veida dzīvojamās un sabiedriskās ēkas. Ievērojamākās: Latvijas Bankas naudas glabātuve (Bezdelīgu iela 3), Rīgas Mārtiņa luterāņu draudzes nams (Mārtiņa iela 3), 1908. gadā pēc arhitekta Konstantīna Pēkšēna projekta celtais dzīvojamais nams (valsts aizsargājamais kultūras piemineklis, Slokas iela 31), Rīgas namu pārvaldnieka klientu apkalpošanas centrs (Mārtiņa iela 7), Pāvula Jurjāna mūzikas skola (Baložu iela 27), 62. pirmsskolas izglītības iestāde (Alīses iela 19).